อ่านสัญญาณบอกใบ้ จูบกับผู้หญิง
ก่อนที่จะพยายามให้ผู้หญิงจูบกับคุณ คุณควรดูให้แน่ชัดก่อนว่าผู้หญิงที่คุณชอบจะโอเคกับมัน ฉะนั้นก็อย่าล้ำหน้าอย่ารุนแรงมากเกินไปล่ะ ถ้าเธอเป็นเลสเบี้ยนหรือไบเซ็กชวล นั่นก็แปลว่าเธอจูบกับผู้หญิงได้อย่างเปิดเผย แต่ถ้าเธอดูเหมือนว่าจะเป็นไบ พร้อมเปิดรับประสบการณ์ใหม่ๆ และชอบการลองทำนู่นนี่ นั่นแปลว่าคุณอาจมีโอกาสแต่ต้องเข้าหาอย่างอ่อนโยน และให้สัญญาณว่าคุณสนใจในตัวเธอ แม้ว่าคุณจะสามารถถามเธอตรงๆ ได้เสมอว่าเธอคิดอย่างไร แต่มันก็ยังมีวิธีอื่นที่จะรู้อยู่นะว่าเธอจูบกับผู้หญิงได้ไหม  ถ้าคุณอยากรู้ว่าเธอโอเคที่จะจูบกับผู้หญิงหรือไม่ ก็ให้ลองพูดถึงเลสเบี้ยนคนดังๆ อย่าง ฝน ธนสุนทร จิ๊บ ปกฉัตร โรส ศิรินทิพย์ หรือผู้หญิงคนอื่นๆ ถ้าเธอตื่นเต้นที่จะพูดถึงเขาและพาบทสนทนาเข้าเนื้อหารักร่วมเพศมากขึ้น นั่นแปลว่าเธอมีแนวโน้มที่จะจูบผู้หญิงได้ แม้ว่าการชอบผู้หญิงเหล่านั้นจะไม่ได้แปลว่าเธอเป็นเลสเบี้ยน แต่มันชี้ให้เห็นว่าเธอยอมรับในการที่ผู้หญิงจะชอบจูบผู้หญิงด้วยกันเอง ถ้าคุณรู้จักผู้หญิงคนนี้ค่อนข้างดี ก็ลองถามเธอได้ว่าเคยจูบกับผู้หญิงมาก่อนหรือไม่ แม้ว่าทั้งคุณและเธอจะเป็นแค่ไบอ่อนๆ แต่บทสนทนานี้ก็ไม่ทำให้เธอรู้สึกอึดอัดเกินไปนัก ถ้าหากว่าพวกคุณรู้จักกันดีพอแล้ว คุณสามารถใช้วิธีพูดถึงการที่ผู้หญิงคนอื่นจูบกันเพื่อวัดปฏิกิริยาของเธอดูได้เช่นกันนะ อย่างพูดว่า "เห็นที่เมย์กับฝ้ายจูบกันที่ห้องโถงมั้ย?" แล้วดูว่าเธอคิดอย่างไร แม้ว่าผู้หญิงคนนั้นจะภูมิใจและเปิดเผยว่าตนเป็นเลสเบี้ยน แต่นั่นก็ไม่ได้หมายความว่าเธอจะยอมจูบกับผู้หญิงทุกคนที่ผ่านเข้ามาเพียงเพราะเธอชอบเพศเดียวกันหรอกนะ และนั่นก็รวมถึงคุณด้วย ให้อ่านสัญญาณดูว่าผู้หญิงคนนั้นชอบคุณหรือไม่ ถ้าเธอจีบคุณ โน้มตัวมาใกล้ๆ ตอนที่เธอพูดอยู่ หรือลูบผมคุณบ้างประปราย และดูมีความรู้สึกกับคุณมากๆ มีการแตะเนื้อต้องตัวกัน นั่นก็อาจเป็นไปได้ว่าเธออยากจะจูบคุณก็ได้นะ  ถ้าเธอเอาแต่ชมรูปร่างภายนอกของคุณและไม่ได้ลงลึกอะไรมากนัก นั่นอาจแปลว่าเธอกำลังบอกคุณอยู่ว่าเธอชอบคุณ ถ้าเธอมองที่ริมฝีปากคุณ และมองในตาคุณอย่างลึกซึ้ง นั่นแปลว่าเธออาจอยากจูบคุณ ขอให้จำเอาไว้ว่าถ้าทั้งคุณและเธอเป็นผู้หญิงแท้และแค่อยากลอง มันต่างกับการที่คุณเป็นหญิงแท้และอยากลองจูบกับผู้หญิงที่เป็นเลสเบี้ยนเล่นๆ นะ ถ้าคุณคิดว่าการจูบกับเพื่อนที่เป็นเลสเบี้ยนเพียงเพราะมันดู"เท่"แต่ไม่ได้มีความรู้สึกอะไรกับเธอจริงๆ เธออาจรู้สึกแย่และคิดว่าคุณไม่ได้สนใจในเพศของเธอจริงจังนัก ต้องให้เป็นที่ที่มีแค่คุณสองคนเท่านั้น เว้นแต่ว่าคุณกำลังหาจูบจากความเมาด้วยการไปเที่ยวผับกับเพื่อนสนิทที่ไม่ได้ชอบเพศเดียวกัน จะให้ให้ดีที่สุดก็ควรทำในที่ที่เป็นส่วนตัว ถ้าผู้หญิงคนนั้นมีความหมายกับคุณล่ะก็นะ  ยกเว้นว่าคุณทั้งคู่จะเป็นเลสเบี้ยนและเธอก็ไม่มีปัญหาอะไรถ้าจะจูบกับคุณในที่สาธารณะ หรือแม้จะเป็นที่กึ่งๆ สาธารณะก็ตาม และจูบนั้นก็จะมีความหมายมากขึ้นถ้าพวกคุณอยู่กันแค่สองต่อสอง และนี่คือสถานที่ส่วนตัวที่ควรเอาไว้ลองจูบกับผู้หญิงของคุณดู  ชวนเธอมาดูหนังที่บ้าน หรี่ไฟลงแล้วสังเกตภาษากายของเธอขณะที่ดูหนัง โดยสามารถลองจูบเธอขณะที่เปิดหนังอยู่หรือหลังจากนั้นก็ได้ ชวนเธอมานอนค้างที่บ้าน ถ้าอายุถึงมาตรฐานแล้ว การมานอนค้างที่บ้านกันก็จะทำให้ใหล้ชิดกันมากขึ้น และเพื่อที่จะหาที่ส่วนตัวในการจูบเธอด้วย แค่ให้มั่นใจว่าคุณอ่านสัญญาณเธออย่างระมัดระวังแล้ว และลองดูตอนที่ใกล้ได้เวลาเข้านอน ถ้าหากว่าคุณพยายามจูบเธอทันที และเธอไม่เล่นด้วย เย็นวันนั้นอาจกร่อยไปเลยก็ได้ ไปเดินเล่นในที่ที่เป็นส่วนตัวในตอนเย็น เดินในสวนสาธารณะหรือสวนดอกไม้ตอนที่พระอาทิตย์กำลังจะตกดิน และหาบริเวณที่เป็นส่วนตัวที่นั่น ถือเป็นที่ที่โรแมนติกไม่หยอกเลยล่ะ ถ้าคุณเลือกในห้องนอน ก็ให้นอนข้างๆ เธอ จากนั้นก็เขยิบเข้าไปใกล้และลองพยายามคลอเคลียทีละน้อยเพื่อดูปฏิกิริยาของเธอ จากนั้นก็กอดเธอเบาๆ แต่อย่าให้ชัดเจนเกินไป แล้วลองค่อยๆ ทาบริมฝีปากลงไปบนปากของเธอ และดูปฏิกิริยาต่อ ถ้าคุณยืนอยู่ก็ให้ลองแตะหน้าเธอดู ถ้าเธอแตะหน้าคุณกลับ หรือจัดผมคุณ หรือดึงขุยผ้าออกจากเสื้อคุณ นั่นถือเป็นสัญญาณที่ดี ให้เดินหน้าต่อไปเรื่อยๆ เท่านั้น ถ้าหากว่าเธอดูเปิดใจให้กับคุณ แต่ถ้าเธอดูไม่โอเคหรือพยายามเล่นมุกไปเรื่อย มองรอบๆ ห้อง หรือดูกังวลใจ ก็ให้ถอยกลับซะ  ลองแตะผมเธอดู บอกเธอว่าคุณชอบผมเธอไม่ก็ทรงผมของเธอ แตะสร้อยหรือตุ้มหูของเธอ แล้วบอกว่าคุณชอบมัน ถือเป็นทางลัดที่จะใกล้ชิดเธอมากขึ้น เฉียดกับแขนหรือไหล่ของเธอเบาๆ พยายามสัมผัสตัวเธอขณะที่คุยกันอยู่ เอนตัวไปใกล้ๆ เธอ ถ้าคุณนอนลงไป ก็ให้กระเถิบเข้าชิดๆ เธอขณะที่คุณพูดอยู่ ทำให้เธอรู้สึกสบายใจและปลอดภัย เธออาจอยากจูบคุณ แต่ก็กลัวในขณะเดียวกันนั่นเอง คุยกับเธอแบบสบายๆ แต่ไม่สบายจนเกินไป อย่าลืมส่งสัญญาณให้เธอรู้ว่าคุณชอบเธอมากกว่าคำว่าเพื่อน และนี่คือสิ่งที่คุณสามารถพูดเพื่อทำให้เธอสบายใจได้  ถ้าเธอดูต่อต้าน ให้คุณคลายความกังวลของเธอด้วยการถามว่า "กลัวเหรอ?" ถ้าเธอตอบว่าใช่ ก็บอกเธอว่าไม่ต้องกลัว จากนั้นเพียงแค่กอดเธอเบาๆ และปล่อยเธอไป ถ้าเธอตอบว่า "นิดหน่อย" ให้ถามต่อว่า "กลัวเรา?" ถ้าเธอตอบว่าไม่ คุณก็ควรเข้าใกล้เธอให้มากขึ้น ค่อยๆ เข้าใกล้เธอทีละน้อย แต่ถ้าเธอถอยออก พยายามจะเลี่ยง หรือพยายามดิ้นหนี ก็ให้หยุดทันที แต่ถ้าเธอก็เข้าใกล้คุณกลับหรือแสดงออกว่าเธอชอบคุณ ก็ให้มองที่เธอ ถ้าเธอมองตากลับ ก็ให้มองที่ปากเธอ แล้วถ้าคุณรู้ว่าเธอก็มองมาที่ปากของคุณเช่นกัน นั่นแปลว่าเธอพร้อมแล้ว และถ้าตาของเธอหลับลงหรือกึ่งๆ หลับตา ก็ให้เชยคางเธอขึ้นเพื่อที่จะมองหน้าเธอได้เลย อย่าสอดลิ้นลงไปในคอเธอหรือจูบนานเกินไปล่ะ ให้จูบอย่างอ่อนโยนก่อน ถ้าเธอตอบกลับอย่างอบอุ่นด้วยการจูบตอบ ก็ค่อยจูบเธออีกครั้ง และจากนั้นก็จูบให้ลึกขึ้น แต่สำหรับการจูบครั้งแรกนั้น ให้ยั้งใจเอาไว้แล้วทำให้มันออกมาดูโรแมนติกและสวยงามเข้าไว้  ไม่ได้หมายความว่าจะให้มันเป็นจูบแบบเด็กๆ ที่น่าเบื่อนะ ให้ลองเลียริมฝีปากเล็กน้อย พอให้แน่ใจว่านุ่มพอที่จะจูบได้ เมื่อคุณจูบเธอ ให้จับเธอเอาไว้และทำให้มันออกมาดูหวานใสโรแมนติก ถ้ามันเป็นจูบแรกของเธอกับผู้หญิงคนนี้ พวกคุณทั้งคู่ก็จะมีความทรงจำดีๆ จากการจูบครั้งนี้ นี่ถือว่าจำเป็นนะ ถ้าการจูบเริ่มค่อยๆ รุนแรงขึ้น คุณก็สามารถใช้มือสัมผัสที่ร่างกายอีกฝ่ายได้แล้ว ถ้าผู้หญิงคนนั้นเป็นคนขี้อาย เธออาจรอให้คุณขยับก่อนก็ได้ การเริ่มสัมผัสนั้นเป็นส่วนที่อันตรายที่สุดในการทำให้เธอจูบกับคุณ คุณต้องเตรียมตัวมาเต็มที่  100% และมั่นใจว่านี่คือการตัดสินใจที่คุณตั้งใจจะทำมันจริงๆ คุณต้องมั่นใจไหมล่ะว่ามันอาจทำลายความสัมพันธ์ฉันท์เพื่อนกันได้ คุณอยากเดินไปในทางนี้จริงๆ ใช่หรือไม่? หลังจากที่จูบเธอ ให้ยิ้ม อย่าทำท่าทางอึดอัดหรือดูไม่น่าสนใจ โดยจะกอดหรือซบกันต่อก็ย่อมได้
ดูว่าผู้หญิงคนนั้นเปิดใจจะจูบกับผู้หญิงคนอื่นหรือไม่. ดูว่าเธอโอเคกับการที่จะจูบคุณหรือไม่. หาที่ที่เป็นส่วนตัว. แตะเนื้อต้องตัว. ทำให้เธอรู้สึกสบายใจ. เข้าใกล้เธอ. มีจูบแรกที่ไม่รู้ลืม.
https://www.wikihow.com/Get-a-Girl-to-Kiss-You-if-You-Are-a-Girl https://www.wikihow.com/Get-a-Girl-to-Kiss-You-if-You-Are-a-Girl
Reading the Signs Kissing the Girl